इसे डेविड बेकम के इंग्लैंड में फ़ुटबॉल कैरियर के अंत के रूप में देखा जा रहा है. 

इंग्लैंड और ग्रीस की फ़ुटबॉल टीमों के बीच 16 अगस्त को एक मैच खेला जाना है. इस मैच में खेल रही इंग्लैंड की टीम के सदस्यों में बेकम को शामिल नहीं किया गया है.

स्टीव ने इस बाबत बताया, "मैंने बेकम को बता दिया है कि मैं कुछ बदलाव करना चाहता था. मैं अलग दिशा में बढ़ना चाहता था और उसमें उसे शामिल नहीं किया गया है."

उन्होंने बताया कि बेकम ने इस फ़ैसले को सही तरीके से लिया है हालांकि वो इस घोषणा से थोड़े क्षुब्ध दिखाई दिए.

'खेल पर गर्व'

इस घोषणा के बाद बेकम ने कहा, "मुझे इस बात पर गर्व है कि मैं 10 वर्षों तक इंग्लैंड के लिए खेला और अपने देश का प्रतिनिधित्व करने के प्रति मेरा उत्साह पहले जैसा ही बना रहेगा."



ग़ौरतलब है कि पिछले महीने विश्व कप फ़ुटबॉल के क्वार्टर फ़ाइनल में हार के बाद डेविड बेकम ने इंग्लैंड के कप्तान का पद छोड़ दिया था. 

इंग्लैंड की टीम पेनल्टी शूट आउट में पुर्तगाल से 1-3 से हार गई थी. डेविड बेकम पिछले छह साल से इंग्लैंड के कप्तान थे. 

इंग्लिश मीडिया ने विश्व कप में इंग्लैंड की हार की काफ़ी ... अधिकतम 4000 वर्णों के लिए लेख जारी रखें:
आलोचना की थी. मीडिया ने कहा था कि इस बार इंग्लैंड की टीम अच्छी थी और उन्होंने एक अच्छा मौक़ा गँवा दिया.